בית הספר הרב תחומי למדעים ולאומנויות עמל חדרה מגמת תיירות ניהול ושיווק

**תיירות בחדרה? יש כזה דבר? בהחלט כן!!!**

מגמת תיירות ניהול ושיווק, יצאה לבדוק את העיר "בעיני סוכן" והנה הרשמים:

הסיור נערך בליווי של אורלי סולימאני נציגת חברת "נחלים" – החברה לפיתוח תיירות חדרה, והמדריך טל, נסענו [**לפארק נחל חדרה**](http://www.kkl.org.il/forestsearch/hadera_stream.aspx), שלבש מראה חדש, שם הקשבנו לסיפורים על העבר העשיר של המקום ועל הקשר שלו לנתן יונתן ולנחום היימן, האזנו לשיר "חופים" וראינו את אנדרטת נתן יונתן ונחצ'ה הימן, אנדרטת יד אבשלום וגשר הנבל.

בנוסף פגשו התלמידים את מנהל האתר, מר יוסי תורג'מן, שסיפר על תוכניות העתיד המזומנות לפארק, ולפיתוחו, הפסטיבלים שהתקיימו בפארק וארועים נוספים שעוד צפויים להתקיים.

המשכנו [**לתל גדור**](https://travel.walla.co.il/item/3006095) – שמורת טבע ייחודית ובה צמחייה ובעלי חיים ייחודיים, וכמובן נוף מדהים, שני האתרים קרובים למלון "רמדה" ומאפשרים בילוי נפלא לאורחי המלון. המשכנו ל"[**בית פיינברג**",](http://www.shimur.org/feinberg) שם צפינו בסרט אודות אבשלום פיינברג וצפינו במוצגים המתעדים את חייו. מבנה ייחודי ובחצרו היפה דקל מחוטר העץ שצמח מגופתו של פיינברג. המשכנו [**למוזיאון החאן**](http://www.museum-khanhadera.org.il/) שם עידן הסביר על המוזיאון ופלחי השוק הייחודיים המגיעים אל המוזיאון, קינחנו בסיור בעיר ובגן המייסדים, ושתינו גזוז בקיוסק ההיסטורי.

אני בטוחה כי התלמידים למדו על עיר מגוריהם, על הייחודיות שלה והכירו אותה בעיניים חדשות.

ברצוני להודות ולהביע את הערכתי ליסמין מעמותת תעשיידע, ולאורלי ולירון מחברת נחלים על ההשקעה והיוזמה המבורכת והמלמדת וכן לכל העוסקים במלאכה שאינה מובנת מאליה כלל.

כרמית בן חיים רכזת מגמת תיירות

בית הספר הרב תחומי למדעים ואומנויות עמל חדרה